text: Politisk kommentator: Carl Holst er en ensom mand
  21 november 2015 kl. 17.10
  TV SYDs politiske kommentator Poul-Erik Thomsen mener, det bliver svært for Carl Holst at komme videre, fordi ingen i Venstre støtter ham.
  Det er gået meget værre end Carl Holst selv havde frygtet. Sådan lyder det i dag fra TV SYDs politiske kommentator, der mener, at det er en meget belastende sag, der har tæret hårdt på Carl Holst.
  Poul-Erik Thomsen kan lige nu ikke mindes en politiker i nyere tid, der har oplevet så stor en nedtur.
  - Det er gået værre for ham, tror jeg, end han selv havde frygtet. Og det er jo også derfor man  i øjeblikket oplever, at manden er meget ensom, mener Poul-Erik Thomsen.
  Se og hør her hvad TV SYDs politiske kommentator ellers siger her:
  
  